Kamil Kreps

Kamil Kreps (s. 18. marraskuuta 1984 Litoměřice, Tšekkoslovakia) on tšekkiläinen entinen jääkiekkoilija. Kreps pelasi urallaan NHL-liigassa, SM-liigassa ja Tšekin Extraligassa. Pelipaikaltaan hän oli keskushyökkääjä, mutta pystyi myös pelaamaan laidassa.

Krepsin vahvuuksiin kuuluivat hyvä laukaus ja liike isoon kokoonsa nähden.

Ura
Ennen Pohjois-Amerikkaa Kreps pelasi HC Litvínovin junioreissa. Hän siirtyi kaudeksi 2001–2002 OHL:ään ja Brampton Battalionin riveihin. Toisen OHL-kautensa jälkeen Kreps varattiin Florida Panthersiin toisella kierroksella 38. vuorolla kesällä 2003. Hän aloitti ammattilaisuransa kaudella 2004–2005, jolloin hän pelasi suurimman osan kaudestaan AHL:n San Antonio Rampagessa. Kreps pelasi osan kaudesta myös ECHL-joukkue Texas Wildcattersissä.

Kreps debytoi NHL:ssä 7. tammikuuta 2007 Vancouver Canucksia vastaan ja pelasi koko kauden 2006–2007 aikana 14 NHL-ottelua tehoin 1+1=2. Hän teki ensimmäisen NHL-maalinsa 6. huhtikuuta 2007 Tampa Bay Lightningia vastaan. Varsinainen tulokaskausi Krepsille oli kausi 2007–2008, jolloin hän murtautui NHL:ään. Runkosarjan 76 ottelussa syntyi tehot 8+17=25. Krepsille pisteet olivat hänen yhden kauden henkilökohtainen ennätys NHL:ssä. Kreps pelasi Panthersissa kevääseen 2010 saakka. Hän pelasi siellä lähinnä kolmos-neloskentän puolustavana pelaajana.

Kaudeksi 2010–2011 Kreps siirtyi Eurooppaan ja SM-liigan Oulun Kärppiin yksivuotisella sopimuksella. Hän haki nostetta urallaan ja hänen perässään oli myös mm. venäläisseurojakin. Hänellä ei ollut aiempaa kokemusta miesten peleistä Euroopasta. Kreps teki runkosarjassa 55 ottelussa tehot 14+15=29, joilla hän oli Kärppien kolmanneksi paras pistemies. Kauden jälkeen hän siirtyi kazakstanilaiseen KHL-seura Barys Astanaan. Kreps pelasi vain vuoden Astanassa, ja kesällä 2012 joukkue ilmoitti panostavansa enemmän kazakstanilaispelaajiin, joten Krepskin joutui siksi lähtemään. Hän teki myöhemmin kesällä sopimuksen HC Slovan Bratislavan kanssa. Krepsin sopimus kuitenkin purettiin syyskuussa ja hän siirtyi NLA-seura Kloten Flyersiin. Hän pelasi kauden 2012–2013 aikana vain 22 ottelua tehopistein 2+4=6. Seuraavaksi kaudeksi Kreps siirtyi SM-liigaseura Porin Ässiin. Kaudeksi 2014–2015 hän siirtyi Extraliga-seura HC Trineciin.

Maajoukkue

Kreps pelasi alle 20-vuotiaiden MM-kilpailuissa 2004 sekä alle 18-vuotiaiden MM-kilpailuissa 2002, jolloin hän voitti pronssia.

Tilastot
 2001–2002  Brampton Battalion  OHL  68  19  24  43  14  –  –  –  –  – 2002–2003  Brampton Battalion  OHL  53  19  42  61  12  11  3  5  8  4 2003–2004  Brampton Battalion  OHL  57  19  27  46  19  12  7  8  15  2  JMM  7  0  0  0  0 2004–2005  Texas Wildcatters  ECHL  12  5  6  11  6  –  –  –  –  –   San Antonio Rampage  AHL  58  5  6  11  11  –  –  –  –  – 2005–2006  Rochester Americans  AHL  61  13  19  32  20  –  –  –  –  – 2006–2007  Rochester Americans  AHL   50  14  21  35  16  6  1  0  1  0   Florida Panthers  NHL  14  1  1  2  6  –  –  –  –  – 2007–2008  Rochester Americans  AHL  6  1  5  6  6  –  –  –  –  –   Florida Panthers  NHL  76  8  17  25  29  –  –  –  –  – 2008–2009  Florida Panthers  NHL  66  4  15  19  18  –  –  –  –  – 2009–2010  Florida Panthers  NHL  76  5  9  14  18  –  –  –  –  – 2010–2011  Kärpät  SM-liiga  55  14  15  29  43  3  1  1  2  0 2011–2012  Barys Astana  KHL  52  9  20  29  23  7  1  3  4  4 2012–2013  Kloten Flyers  NLA  22  2  4  6  2  –  –  –  –  – 2013–2014  Ässät  SM-liiga  39  5  11  16  20  –  –  –  –  – 2014–2015  HC Ocelaři Třinec  ČEL  39  5  20  25  24  4  0  0  0  4 2015–2016  HC Ocelaři Třinec  ČEL  9  2  0  2  4  1  0  0  0  0 2016–2017  HC Ocelaři Třinec  ČEL  46  9  15  24  24  6  0  3  3  2 2017–2018  Grizzlys Wolfsburg  DEL  31  12  10  22  10  4  0  0  0  4 4 kautta  yhteensä  NHL  232  18  42  60  71  –  –  –  –  – 3 kautta  yhteensä  ČEL  94  16  35  51  52  11  0  3  3  6 2 kautta  yhteensä  SM-liiga  94  19  26  45  63  3  1  1  2  0 1 kausi  yhteensä  KHL  52  9  20  29  23  7  1  3  4  4 1 kausi  yhteensä  NLA  22  2  4  6  2  –  –  –  –  –

Lähteet

Viitteet

Luokka:Tšekkiläiset jääkiekkoilijat
Luokka:Florida Panthersin varaamat pelaajat
Luokka:Vuonna 1984 syntyneet
Luokka:Elävät henkilöt